stanford-oval/wikipedia huggingface dataset:
พรรคชาติสกอต

| พรรคชาติสกอต Scottish National Party |
| --- | --- |

หัวหน้าพรรค: ฮัมซา ยูซาฟ (ส.ส.)
รองหัวหน้าพรรค: เคธ บราวน์ (ส.ส.)
ผู้นำสมาชิกสภาสามัญชน: เอียน แบล็คฟอร์ด (ส.ส.)
ก่อตั้ง: 7 เมษายน 2477
รวมตัวกับ:   พรรคชาติสกอตแลนด์  พรรคชาวสกอต 
ที่ทำการ: Gordon Lamb House 3 Jackson's Entry Edinburgh EH8 8PJ
อุดมการณ์: ชาตินิยม สนับสนุนการแยกตัวเป็นเอกราชของสกอตแลนด์ เสรีชาตินิยม ท้องถิ่นนิยม ประชาธิปไตยแบบสังคมนิยม สนับสนุนสหภาพยุโรป
จุดยืน: กลาง-ซ้าย
กลุ่มในภูมิภาค: พรรคพันธมิตรเสรีแห่งยุโรป 
สี:   สีเหลือง
สภาสามัญชน (ที่นั่งฝั่งสกอตแลนด์): 48 / 59 
รัฐสภาสกอตแลนด์: 64 / 129 
เว็บไซต์
www.snp.org 
การเมืองสหราชอาณาจักร   รายชื่อพรรคการเมือง การเลือกตั้ง
พรรคชาติสกอต (อังกฤษ: Scottish National Party) เป็นพรรคการเมืองชาตินิยมสกอตและสังคม-ประชาธิปไตยในประเทศสกอตแลนด์ พรรคฯ สนับสนุนและรณรงค์เรียกร้องเอกราชของสกอตแลนด์ เป็นพรรคการเมืองใหญ่สุดอันดับสามตามสมาชิกภาพในสหราชอาณาจักร รองจากพรรคแรงงานและพรรคอนุรักษนิยม และเป็นพรรคใหญ่สุดในประเทศสกอตแลนด์ จำนวนสมาชิกของพรรคฯ มีมากกว่าสี่เท่าของจำนวนสมาชิกพรรคอนุรักษนิยมสกอต แรงงานสกอตและเสรีประชาธิปไตยสกอตรวมกัน หัวหน้าพรรคชาติสกอตคนปัจจุบันคือฮัมซา ยูซาฟ ซึ่งเข้ามาแทนที่นิโคลา สเตอร์เจียน หลังจากการเลือกตั้งหัวหน้าพรรคในเดือนมีนาคม ค.ศ. 2023
พรรคฯ ก่อตั้งในปี 2477 จากการวมพรรคชาติสกอตแลนด์ (National Party of Scotland) และพรรคชาวสกอต (Scottish Party) มีผู้แทนในรัฐสภาอย่างต่อเนื่องนับแต่วินนี อีวิง (Winnie Ewing) ชนะการเลือกตั้งซ่อมแฮมิลตันปี 2510 เมื่อมีรัฐสภาสกอตในปี 2542 พรรคฯ กลายเป็นพรรคการเมืองใหญ่สุดอันดับสอง โดยเป็นพรรคฝ่ายค้านอยู่สองสมัย พรรคฯ เถลิงอำนาจในการเลือกตั้งทั่วไปปี 2550 ตั้งรัฐบาลเสียงข้างน้อย ก่อนชนะการเลือกตั้งปี 2554 หลังจากนั้น พรรคฯ ตั้งรัฐบาลเสียงข้างมากครั้งแรกของประเทศสกอตแลนด์
ในปี 2558 พรรคฯ เป็นพรรคการเมืองใหญ่สุดในแง่สมาชิกภาพ สมาชิกรัฐสภาสกอต สมาชิกรัฐสภาและสมาชิกสภาท้องถิ่น โดยมีสมาชิกกว่า 115,000 คน สมาชิกรัฐสภาสกอต 64 คน สมาชิกรัฐสภา 55 คนและสมาชิกสภาท้องถิ่น 424 คน คิดรวมเป็น 2% ของประชากรชาวสกอตทั้งหมด ปัจจุบัน พรรคฯ ยังมี 2 ที่นั่งในรัฐสภายุโรป ซึ่งอยู่ในกลุ่มเดอะกรีน/พันธมิตรเสรียุโรป (Greens/EFA) พรรคฯ เป็นสมาชิกของพันธมิตรเสรียุโรป
พยาธิปากขอ

พยาธิปากขอในสุนัข Ancylostoma caninum
พยาธิปากขอ (อังกฤษ: hookworm) เป็นพยาธิในลำไส้ กินเลือดเป็นอาหาร เป็นหนอนตัวกลมที่ทำให้เกิดการติดเชื้อชนิดที่เรียกว่า helminthiasis ซึ่งเป็นการติดเชื้อที่พบได้บ่อยในสถานที่ที่มีระบบประปาไม่สะอาด การสุขาภิบาลและสุขอนามัยไม่เพียงพอ ในมนุษย์ โรคติดเชื้อจากพยาธิปากขอเกิดจากพยาธิตัวกลมสองชนิดหลักซึ่งอยู่ในสกุล Ancylostoma และ Necator ในสัตว์อื่น ๆ สปีชีส์ที่เป็นปรสิตอยู่ในสกุล Ancylostoma
ชนิด

พยาธิปากขอที่ก่อโรคในมนุษย์ที่พบบ่อยสุดคือ Ancylostoma duodenale และ Necator americanus
พยาธิปากขอชนิดพบได้บ่อยในแมวบ้าน ได้แก่ Ancylostoma braziliense และ Ancylostoma tubaeforme สำหรับในแมวป่าคือ Ancylostoma pluridentatum
สุนัขมักติดเชื้อจาก Ancylostoma caninum
ลักษณะเฉพาะ

พยาธิปากขอสองชนิดที่ก่อโรคในมนุษย์มีสัณฐานที่คล้ายคลึงกัน A. duodenale มีสีเทาซีดหรือไปทางชมพู ส่วนหัวงอเล็กน้อยเมื่อเทียบกับส่วนที่เหลือของลำตัว ทำให้มีรูปร่างคล้ายตะขอ ส่วนหัวมีปากที่พัฒนามาเป็นอย่างดีและมีฟันสองคู่ ตัวผู้มีขนาดตั้งแต่ประมาณ 1 เซนติเมตรถึง 0.5 มิลลิเมตร ส่วนตัวเมียมักจะยาวและหนากว่า ตัวผู้ยังมี copulatory bursa ที่โดดเด่นทางส่วนท้ายของลำตัว
N. Americanus โดยทั่วไปมีขนาดเล็กกว่า A. duodenale โดยตัวผู้ยาว 5 ถึง 9 มม. และตัวเมียยาวประมาณ 1 ซม. ปากของ N. Americanus มีวิวัฒนาการสูงกว่าและมีแผ่นตัดหนึ่งคู่ใน buccal capsule แทนที่จะเป็นฟันสองคู่เช่นใน A. duodenale
ลักษณะเฉพาะ > วงจรชีวิต

โฮสต์ติดเชื้อจากตัวอ่อนทางผิวหนัง ตัวอ่อนของพยาธิปากขอต้องการดินที่อบอุ่น (สูงกว่า 18 ° C ในการฟักตัว) และมีความชื้น พยาธิปากขอตายได้ถ้าโดนแสงแดดโดยตรงหรือตัวแห้ง ตัวอ่อนของ Necator สามารถอยู่รอดได้ในอุณหภูมิที่สูงกว่าตัวอ่อนของ Ancylostoma
ตัวอ่อนระยะแรก (First stage larvae, L1) ไม่สามารถก่อโรคได้ เมื่อฟักเป็นตัวจากในอุจจาระที่ถูกขับออกจะกินจุลินทรีย์ในดินจนกว่าจะลอกคราบเป็นตัวอ่อนระยะที่สอง (L2) ตัวอ่อนระยะแรกและระยะที่สองจัดอยู่ในระยะ rhabditiform หลังจากอยู่ในระยะที่สองประมาณ 7 วันจะลอกคราบเป็นตัวอ่อนระยะที่สาม (L3) เรียกว่าระยะฟิลาริฟอร์ม (filariform stage) ซึ่งเป็นระยะติดต่อ (infective stage) ที่พยาธิจะไม่กินอาหาร ตัวอ่อนระยะฟิลาริฟอร์มสามารถอยู่รอดได้นานถึงสองสัปดาห์ มีการเคลื่อนไหวดีมากและจะย้ายไปอยู่บนที่สูง (เช่นใบหญ้า) เพื่อเพิ่มโอกาสในการหาโฮสต์ ตัวอ่อนของ N. Americanus สามารถเข้าสู่ร่างกายได้ทางผิวหนังเท่านั้น แต่ A. duodenale สามารถเข้าสู่ร่างกายทางปากได้ เส้นทาง (route) ทั่วไปที่ตัวอ่อนเข้าสู่ร่างกายคือผิวหนังของผู้ที่เดินเท้าเปล่า เมื่อตัวอ่อนเข้าสู่โฮสต์แล้วจะเดินทางจาก ระบบไหลเวียนไปยังปอดที่ซึ่งพยาธิจะออกจากเวนูลและเข้าสู่อัลวิโอไล จากนั้นจึงเดินทางไปที่หลอดลม เมื่อเกิดการไอ พยาธิจะเดินทางผ่านสู่หลอดอาหารและเข้าสู่ลำไส้เล็ก ที่ซึ่งตัวอ่อนลอกคราบเข้าสู่ระยะที่สี่ (L4) ใช้เวลาประมาณห้าถึงเก้าสัปดาห์นับตั้งแต่เข้าสู่ร่างกาย
Necator americanus สามารถทำให้เกิดการติดเชื้อยาวนาน (prolonged infection) ตั้งแต่หนึ่งถึงห้าปี โดยหนอนจำนวนมากตายตั้งแต่ปีแรกหรือปีที่สอง มีบันทึกว่าหนอนบางตัวมีชีวิตอยู่เป็นเวลาสิบห้าปีหรือมากกว่า Ancyclostoma duodenale มีอายุขัยประมาณหกเดือน อย่างไรก็ตามตัวอ่อนสามารถอยู่ในระยะพักตัวในเนื้อเยื่อและมีการฟื้นฟูตัวเองตลอดช่วงหลายปีเพื่อทดแทนพยาธิที่ตายไป
พยาธิปากขอผสมพันธุ์ภายในโฮสต์และตัวเมียจะวางไข่เพื่อส่งออกไปในอุจจาระของโฮสต์ซึ่งจะถูกขับออกสู่สิ่งแวดล้อมเพื่อเริ่มวงจรชีวิตอีกครั้ง N. Americanus สามารถวางไข่ได้ระหว่างเก้าพันถึงหนึ่งหมื่นฟองต่อวัน และ A. duodenale ระหว่างสองหมื่นห้าพันถึงสามหมื่นฟองต่อวัน ไข่ของทั้งสองสปีชีส์มีลักษณะคล้ายกันมากจนไม่สามารถจำแนกได้
พยาธิปากขอใช้เวลาห้าถึงเจ็ดสัปดาห์ในการเจริญเติบโต อาการของการติดเชื้อจึงปรากฏ จากนั้นจะพบไข่ของพยาธิในอุจจาระ ระยะเวลาและอาการที่ค่อย ๆ ปรากฏทำให้วินิจฉัยการติดเชื้อพยาธิปากขอได้ยาก
ระยะลาร์วาของ N. Americanus ซึ่งสามารถก่อโรคได้
วงจรชีวิตของพยาธิปากขอ
พยัคฆ์สำอางค์ ผ่าโตเกียว

| พยัคฆ์สำอางค์ ผ่าโตเกียว |
| --- | --- |

กำกับ: จิงเกล มา
เขียนบท: เฟลิกซ์ ชอง
นักแสดงนำ: เหลียง เฉาเหว่ย เจิ้ง อี้เจี้ยน เฉิน ฮุ่ยหลิน ฮิโรชิ อาเบะ โตรุ นากามุระ จาง ป๋อจือ
ผู้จัดจำหน่าย:  โกลเด้น ฮาร์เวสต์    สหมงคลฟิล์ม
วันฉาย:  28 มกราคม 2000    18 กุมภาพันธ์ 2000
ความยาว: 118 นาที
ประเทศ:  ฮ่องกง
ภาษา: กวางตุ้ง ญี่ปุ่น อังกฤษ
ก่อนหน้านี้: -
ต่อจากนี้: Seoul Raiders 2005
ข้อมูลจาก IMDb
ข้อมูลจากสยามโซน
พยัคฆ์สำอางค์ ผ่าโตเกียว (อังกฤษ: Tokyo Raiders, จีนตัวเต็ม: 東京攻略, จีนตัวย่อ: 东京攻略, พินอิน: Dōngjīng Gōnglüè) ภาพยนตร์แอ็คชั่นคอเมดี้สัญชาติฮ่องกง นำแสดงโดย เหลียง เฉาเหว่ย, เจิ้ง อี้เจี้ยน, เฉิน ฮุ่ยหลิน, ฮิโรชิ อาเบะ และจาง ป๋อจือ กำกับโดย จิงเกล มา
เรื่องย่อ

หลิน กุ้ยเหยิน เป็นนักสืบชาวจีนที่อาศัยอยู่ที่กรุงโตเกียว พร้อมด้วยความช่วยเหลือจากลูกน้องสาวสวยชาวญี่ปุ่นมากมายที่หลงใหลในตัวเขา  ขณะเดียวกัน มาซี่ มีสัญญาจะแต่งงานกับ ทาเคฮาชิ แฟนหนุ่มชาวญี่ปุ่น ที่ลาสเวกัส แต่แล้วเขาก็ไม่มา เธอยกเลิกงานแต่ง เมื่อกลับไปที่ฮ่องกง ในบ้านที่ทั้งคู่จะใช้เป็นเรือนหอ ที่นั่น เธอได้พบกับ ปี้ ต้าหย่ง มัณฑนากรหนุ่มปากมากที่มาทวงค่าตกแต่งบ้าน แล้วเธอก็ลากเขาไปที่โตเกียว เพื่อที่จะตามหาทาเคฮาชิ
ที่นั่น ทั้งคู่ได้พบกับแก๊งค์ชายชุดดำใส่สูทที่ตามมาคุกคาม แต่ได้รับการช่วยเหลือจาก หลิน กุ้ยเหยิน ที่ตามหาทาเคฮาชิเช่นเดียวกัน และได้พบกับความจริงว่า ทาเคฮาชิไปแอบมีสัมพันธ์กับภริยาของ ทาเคชิ อิโตะ หัวหน้าแก๊งค์มาเฟียโกเบ แก๊งค์มาเฟียใหญ่ของญี่ปุ่น ซึ่งทาเคชิก็ได้จ้าง หลิน กุ้ยเหยินสืบตามหาทาเคฮาชิเช่นเดียวกัน แล้วเมซี่ก็ได้รู้ความจริงว่า ที่จริงแล้ว ทาเคฮาชิ ก็เป็นหนึ่งในสมาชิกแก๊งบค์มาเฟียด้วยเช่นกัน ที่แตกหักกับแก๊งค์ของทาเคชิ แต่แล้วทาเคชิก็ได้หักหลังหลิน กุ้ยเหยิน ซึ่งชีวิตของทั้ง 3 ตกอยู่ภายใต้การไล่ล่าของแก๊งค์มาเฟียทั้ง 2 ก่อนที่ทั้ง หลิน กุ้ยเหยิน จะเผยว่าที่จริงแล้ว เขาคือ นายตำรวจลับของญี่ปุ่น ที่รับหน้าที่ทลายแก๊งค์มาเฟียกลุ่มนี้ที่ผลิตเงินปลอม และ ปี้ ต้าหยง จริง ๆ แล้วเป็นแชมป์วูซู 5 สมัย และเป็นบอดี้การ์ดที่พ่อของมาซี่จ้างมาเพื่อปกป้องเธอ
นักแสดง

เหลียง เฉาเหว่ย รับบทเป็น หลิน กุ้ยเหยิน
เฉิน ฮุ่ยหลิน รับบทเป็น มาซี่
เจิ้ง อี้เจี้ยน รับบทเป็น ปี้ ต้าหยง
ฮิโรชิ อาเบะ รับบทเป็น ทาเคชิ อิโตะ
โตรุ นากามุระ รับบทเป็น ทาเคฮาชิ
จาง ป๋อจือ รับบทเป็น คาโอริ
เบื้องหลังและคำวิจารณ์

Tokyo Riders เป็นภาพยนตร์ฮ่องกงที่ออกฉายในช่วงต้นปี 2000 นำแสดงโดยนักแสดงชั้นนำมากมายจากทั้งฝั่งฮ่องกงและญี่ปุ่น ทั้ง เหลียง เฉาเหว่ย, เฉิน ฮุ่ยหลิน, เจิ้ง อี้เจี้ยน รวมทั้ง จาง ป๋อจือ ที่รับบทประกอบเป็นลูกน้องสาวชาวญี่ปุ่นของหลิน กุ้ยเหยิน ด้วย
ภาพยนตร์ได้รับคำวิจารณ์ว่าดูสนุก แต่ทว่าบทภาพยนตร์ยังทำไม่ได้ถึงอารมณ์บางอย่าง เช่น ตัวละคร มาซี่ที่แสดงโดย เฉิน ฮุ่ยหลิน ที่แสดงได้ดี แต่ก็เข้าไม่ถึงอารมณ์การสูญเสียแฟนหนุ่ม หรือตัวละคร ปี้ ต้าหยง ที่ดูแล้วไม่น่าเชื่อว่า นี่คือ แชมป์วูซู 5 สมัย แต่การแสดงของเหลียง เฉาเหว่ย แสดงให้เห็นว่าทำไม เขาถึงเป็นนักแสดงระดับซูเปอร์สตาร์ของฮ่องกงได้
ในปี ค.ศ. 2005 ก็ได้มีภาพยนตร์ภาคต่อ ในชื่อ Seoul Raiders
แหล่งข้อมูลอื่น

พยัคฆ์สำอางค์ ผ่าโตเกียว ที่อินเทอร์เน็ตมูวีเดตาเบส
Tokyo Raiders ที่สยามโซน
พรรคคอมมิวนิสต์กาลีมันตันเหนือ

ธง
พรรคคอมมิวนิสต์กาลีมันตันเหนือ (อังกฤษ: North Kalimantan Communist Party) เป็นพรรคคอมมิวนิสต์ในมาเลเซียโดยมีฐานที่มั่นในรัฐซาราวัก ก่อตั้งเมื่อ 19 กันยายน พ.ศ. 2514 โดยก่อนหน้านี้กลุ่มนี้เคลื่อนไหวในนามองค์กรคอมมิวนิสต์ซาราวัก ประธานพรรคคือ เหวิน มิน เชียน ซึ่งเคยเป็นสมาชิกพรรคประชาชนสหซาราวักมาก่อน
ประวัติ

กลุ่มฝ่ายซ้ายของผู้นิยมคอมมิวนิสต์ได้เติบโตอย่างรวดเร็วในหมู่ชาวอีบันและชุมชนชาวจีนในเขตชนบทของซาราวักตั้งแต่ราว พ.ศ. 2493 และได้พัฒนามาเป็นกองทัพประชาชนกาลีมันตันเหนือต่อต้านมาเลเซีย พรรคนี้สนับสนุนการรวมตัวเป็นเอกภาพของอาณานิคมอังกฤษบนเกาะบอร์เนียว เพื่อจัดตั้งเป็นรัฐเอกราชเรียกว่ารัฐกาลีมันตันเหนือ แนวคิดนี้เสนอโดยเอ. เอ็ม. อาซาฮารี ผู้นำของพรรคประชาชนบรูไน ซึ่งมีความเชื่อมโยงกับซูการ์โนและอะห์หมัด ไซดีในชวา ข้อเสนอการจัดตั้งกาลีมันตันเหนือเป็นแนวคิดที่เสนอขึ้นเพื่อต่อต้านแผนการจัดตั้งมาเลเซีย เพราะมีความแตกต่างทางด้านเศรษฐกิจ การเมือง ประวัติศาสตร์และวัฒนธรรมระหว่างเกาะบอร์เนียวและมลายา
หลังจากการปฏิวัติบรูไน ชาวจีนที่นิยมคอมมิวนิสต์ได้ออกจากซาราวัก ที่เหลืออยู่คือกองทัพประชาชนซาราวัก พรรคคอมมิวนิสต์อินโดนีเซียได้สนับสนุนกลุ่มเหล่านี้ให้มาตั้งมั่นในจังหวัดกาลีมันตันตะวันตกและส่งไปฝึกที่จีน บางส่วนกลับไปในซาราวัก แต่ต้องใช้เวลามากในการเสาะหาการสนับสนุนในซาราวัก
ใน พ.ศ. 2527 กลุ่มของโบง กี ชกได้แยกไปลงนามในสนธิสัญญาสันติภาพกับรัฐบาลมาเลเซีย ซึ่งกลุ่มนี้เป็นกองกำลังกลุ่มใหญ่กว่าที่เหลืออยู่ หลังจากนั้นพรรคได้อ่อนกำลังลงเรื่อย ๆ ในวันที่ 17 ตุลาคม พ.ศ. 2533 พรรคได้ลงนามในสนธิสัญญาสันติภาพกับรัฐบาลและได้ประกาศสลายตัวไป
พรมแดนญี่ปุ่น–รัสเซีย

เกาะคูนาชีร์ที่ควบคุมโดยรัสเซีย (ด้านหลัง) มองจากคาบสมุทรชิเระโตะโกะของญี่ปุ่น (ด้านหน้า)
พรมแดนญี่ปุ่น-รัสเซีย (อังกฤษ: Japan–Russia border) เป็นเขตแดนทางทะเลโดยพฤตินัย ที่กั้นน่านน้ำอาณาเขต ของทั้งสองประเทศ ตามข้อมูลของหน่วยงานพรมแดนของรัสเซีย พรมแดนมีความยาว 194.3 กิโลเมตร (120.7 ไมล์)
ทั้งสองประเทศไม่มีพรมแดนทางบกร่วมกัน แม้ว่าจะมีขึ้นในช่วงปี ค.ศ. 1905-1945 เมื่อเกาะซาฮาลินถูกแบ่งระหว่างญี่ปุ่นกับจักรวรรดิรัสเซีย (และต่อมาคือสหภาพโซเวียต)
ประวัติศาสตร์

พรมแดนระหว่างรัสเซียและญี่ปุ่นมีการเปลี่ยนแปลงหลายครั้งในช่วง 200 ปีที่ผ่านมา สนธิสัญญาชิโมดะ (ค.ศ. 1855) ให้หมู่เกาะคูริลเป็นเขตแดนทางทะเลระหว่างญี่ปุ่นที่เกาะเอโตโรฟุ (อิตูรุป) ทางใต้กับรัสเซียที่เกาะอูรุป ทางเหนือ แต่สนธิสัญญาไม่ได้ระบุสถานะของซาฮาลิน
แหล่งข้อมูลอื่น

| ด ค กพรมแดนของประเทศรัสเซีย |
| --- | --- |
ทางบก::  อาเซอร์ไบจาน  เบลารุส  จีน  สหภาพยุโรป เอสโตเนีย  ฟินแลนด์  ลัตเวีย  ลิทัวเนีย  โปแลนด์  จอร์เจีย อับคาเซีย (พิพาท)  เซาท์ออสซีเชีย (พิพาท)  คาซัคสถาน  มองโกเลีย  เกาหลีเหนือ  นอร์เวย์  ยูเครน 
ทางทะเล::  ญี่ปุ่น  อลาสกา (สหรัฐ) 
พรมแดนที่เคลื่อนตัวในหมู่เกาะคูริล
พยัคฆ์ตะลุยพยัคฆ์

| พยัคฆ์ตะลุยพยัคฆ์ |
| --- | --- |
โปสเตอร์ภาพยนตร์ฉบับภาษาไทย
กำกับ: ฉีเคอะ
เขียนบท: ฉีเคอะ
อำนวยการสร้าง: ฉีเคอะ ซือ หนานเซิง เจฟฟรี่ย์ ชาน
นักแสดงนำ: เจ็ท ลี โจว ซวิ่น เฉินคุน หลี่ หยูชุน เกย ลุนเม่ย ฝาน ส่าวหวง เมวิส ฟาน
กำกับภาพ: ปาร์คกี้ ชาน จอห์นนี่ ชอย
บริษัทผู้สร้าง: ฟิล์มเวิร์คช็อป ไชน่าฟิล์มกรุ๊ปคอร์ปอเรชั่น เซี่ยงไฮ้มีเดียกรุ๊ป โพลีโบนาฟิล์ม โบนาอินเตอร์เนชั่นแนลฟิล์มกรุ๊ป เหลียงจื่อกรุ๊ป ไชน์โชว์ โค.  
ผู้จัดจำหน่าย: ดิสทริบิวชั่นเวิร์คช็อป สหมงคลฟิล์ม (ไทย)
วันฉาย: 15 ธันวาคม ค.ศ. 2011 (จีน) 22 ธันวาคม ค.ศ. 2011 (ฮ่องกง) 5 มกราคม ค.ศ. 2012 (ไทย)
ประเทศ: ฮ่องกง จีน
ทุนสร้าง: 35 ล้านดอลลาร์สหรัฐ 
พยัคฆ์ตะลุยพยัคฆ์ (จีน: 龍門飛甲; อังกฤษ: The Flying Swords of Dragon Gate) เป็นภาพยนตร์นิยายกำลังภายใน กำกับโดยฉีเคอะ นำแสดงโดย เจ็ท ลี, โจว ซวิ่น, เฉินคุน, หลี่ หยูชุน, เกย ลุนเม่ย, ฝาน ส่าวหวง และ เมวิส ฟาน ซึ่งเป็นภาพยนตร์รีเมคจากเรื่อง ตะลุยแดนพยัคฆ์ (ค.ศ. 1966) และ เดชคัมภีร์แดนพยัคฆ์ (ค.ศ. 1992) นำฉายในประเทศไทยโดย สหมงคลฟิล์ม การผลิตเริ่มในวันที่ 10 ตุลาคม ค.ศ. 2010 และถ่ายทำในระบบ 3 มิติ นอกจากนี้ นักแสดงอย่าง เฉินคุน ยังได้รับแสดงใน 2 บทบาท ทั้งขันทีซึ่งเป็นบทร้ายของเรื่อง รวมถึงในบทของจอมยุทธพเนจรในเรื่องเดียวกันอีกด้วย
เนื้อเรื่องย่อ

ยุทธจักรเกิดการปั่นป่วนเมื่อ อู๋ ว่านเถียน มหาขันที ได้เข้ายึดอำนาจเบ็ดเสร็จแทนฮ่องเต้ มีคนทราบว่ามีสนมเอกนางหนึ่งที่กำลังตั้งครรภ์ต้องหลบหนีออกจากวัง และเธอได้มาพบกับจอมยุทธสาวลึกลับผู้หนึ่งซึ่งมีนามว่า หลิง เหยียนชิว โดยเธอได้พาสนมผู้นี้ไปยังโรงเตี๊ยมมังกร เมื่อฝ่ายขุนนางทราบเป้าหมายของอู๋ ว่านเถียนที่ออกจากวังเพื่อตามล่านางสนมและเด็ก จ้าว ฮวยอัน จอมยุทธผู้ผดุงคุณธรรม ก็ได้ติดตามกองทัพออกไปเพื่อขัดขวางการมุ่งสู่โรงเตี๊ยมมังกร โดยเหล่าจอมยุทธได้มาเผชิญหน้ากัน ณ ที่แห่งนี้ พร้อมกับแผนกลลวงที่ต่างฝ่ายไม่คาดคิดมาก่อน
นักแสดงนำ

เจ็ท ลี รับบทเป็น จ้าว ฮวยอัน
โจว ซวิ่น รับบทเป็น หลิง เหยียนชิว
เฉินคุน รับบทเป็น อู๋ ว่านเถียน/ ดาบวายุ
หลี่ หยูชุน
เกย ลุนเม่ย รับบทเป็น จิ้งจอกทะเลทราย
ฝาน ส่าวหวง รับบทเป็น นักฆ่าหน้ากากดำ
เมวิส ฟาน รับบทเป็น สนมเอก
การสร้าง

แม้ว่าภาพยนตร์ชุดนี้จะมีเค้าโครงมาจาก เดชคัมภีร์แดนพยัคฆ์ แต่ฉีเคอะก็ได้ปฏิเสธว่าภาพยนตร์นี้จะรีเมกจากภาพยนตร์เก่า หากแต่มีการเพิ่มจินตนาการขึ้นมาใหม่ ฉีเคอะยังได้ทำหน้าที่นอกเหนือไปจากการกำกับและผลิตภาพยนตร์ เพื่อทำให้มั่นใจว่ามีความแปลกใหม่ในส่วนของเนื้อเรื่อง
โดยถ่ายทำด้วยกล้อง Red One ที่มีความละเอียดสูง 4 ตัว และได้รับการดูแลโดย ชัค โคมินสกี้ ซึ่งเป็นทีมงานจากภาพยนตร์ อวตาร และฉีเคอะยังได้ทำการศึกษาข้อมูลเกี่ยวกับอาวุธชนในเผ่าทะเลทรายมาใช้ประกอบในภาพยนตร์ อาทิ ดาบวงพระจันทร์ รวมถึงกรงเล็บพยัคฆ์
รวมทั้งได้มีการใช้เมือนตุนฮวง มณฑลกานซู ซึ่งเป็นดินแดนทะเลทราย ที่เป็นเส้นทางของขบวนคาราวานจากตะวันออกสู่ตะวันตก มาเป็นสถานที่ในการถ่ายทำ
รางวัล

เอเชียนฟิล์มอวอร์ดส  ครั้งที่ 6
เทคนิคพิเศษ: วุคคิม, จอช โคล, แฟรงกรี จง
ออกแบบเครื่องแต่งกาย: เอ๋อ จงหมั่น, หลี ซวนหวู
ฮ่องกงฟิล์มอวอร์ด ครั้งที่ 31
ตัดต่อยอดเยี่ยม: เหยา จื่อเว่ย
ออกแบบฉากต่อสู้ยอดเยี่ยม: หยวน บิน, ซุน เจียนกุ้ย, อัลเลน หลัน ไห่ฮัน
บันทึกเสียงยอดเยี่ยม: คิม ซอกวอน
เทคนิคพิเศษยอดเยี่ยม: วุกคิม, จอส โคล, แฟรงกี จง
แหล่งข้อมูลอื่น

เว็บไซต์ทางการ เก็บถาวร 2011-12-11 ที่ เวย์แบ็กแมชชีน
พยัคฆ์ตะลุยพยัคฆ์ จากฐานข้อมูลภาพยนตร์ฮ่องกง
พยัคฆ์ตะลุยพยัคฆ์ เก็บถาวร 2016-03-03 ที่ เวย์แบ็กแมชชีน ที่ Hong Kong Cinemagic
พยัคฆ์ตะลุยพยัคฆ์ ที่อินเทอร์เน็ตมูวีเดตาเบส
พยัคฆ์ตะลุยพยัคฆ์ ที่รอตเทนโทเมโทส์
| ด ค กภาพยนตร์และสารคดีโดย หลี่ เหลียนเจี๋ย |
| --- | --- | --- |
| ยุค 1980 |  เสี่ยวลิ้มยี่ (1982)  เสี่ยวลิ้มยี่ 2 (1984)  หวด ปั๊ก คั๊ก (1986)  มังกรน่ำปั๊ก (1986)  มังกรกระแทกเมือง (1988)  ฟัดทะลุโลก (1989)  |  |
| ยุค 1990 |  หวงเฟยหง : หมัดบินทะลุเหล็ก (1991)  เดชคัมภีร์เทวดา 2 (1992)  หวงเฟยหง : ถล่มวังบัวขาว (1992)  มังกรไท้เก๊ก คนไม่ยอมคน (1993)  ฟงไสหยก : สู้บนหัวคน (1993)  ปึงซีเง็ก : ปิดตาสู้ (1993)  ดาบมังกรหยก ตอน ประมุขพรรคมาร (1993)  เล็บเหล็กหวงเฟยหง  (1993)  หวงเฟยหง ภาค 3 ตอน ถล่มสิงโตคำราม  บอดี้การ์ด ขอบอกว่าเธอเจ็บไม่ได้ (1994)  ไอ้หนุ่มซินตึ้ง หัวใจผงาดฟ้า (1994)  5 พยัคฆ์ เสี้ยวลิ้มยี่  (1994)  ตายยาก เพราะเธอเจ็บไม่ได้ (1995)  ต้องใหญ่ให้โลกตะลึง (ครั้งนี้...หัวใจใครก็เจ็บไม่ได้) (1995)  แบล็คแมสค์ ดำมหากาฬ (1996)  ดร.ไว คนใหญ่สุดขอบฟ้า (1996)  หวงเฟยหง พิชิตตะวันตก (1997)  ลงขันฆ่า ปราณีอยู่ที่ศูนย์ (1998)  ริกส์ คนมหากาฬ 4 (1998)  |  |
| ยุค 2000 |  ศึกแก็งค์มังกรผ่าโลก (2000)  จูบอหังการ ล่าข้ามโลก (2001)  เดี่ยวมหาประลัย (2001)  ฮีโร่ (2002)  คู่อริ ถล่มยกเมือง (2003)  คนหมาเดือด (2005)  จอมคนผงาดโลก (2006)  3 อหังการ์ เจ้าสุริยา (2007)  โหด ปะทะ เดือด (2007)  หนึ่งฟัดหนึ่ง ใหญ่ต่อใหญ่ (2008)  เดอะ มัมมี่ 3 คืนชีพจักรพรรดิมังกร (2008)  มังกรสร้างชาติ (2009)  Ocean Heaven (2010)  โคตรคนทีมมหากาฬ (2010)  ตำนานเดชนางพญางูขาว (2011)  พยัคฆ์ตะลุยพยัคฆ์ (2011)  โคตรคน ทีมเอกซ์เพนเดเบิ้ล (2012)  ปิดหน่วยล่า คนหมาเดือด (2013)  The Expendables 3 (2014)  |  |
| สารคดี |  This is Kung Fu (1987)  Sao lin haj teng ta si (1988)  Dragons of the Orient (1988)  Ta pa kua (Lucky Way, 1992)  Sao lin csen kung fu (1994)  Jet Li Is 'The One' (2002)  |  |
| บทความที่เกี่ยวข้อง |  Jet Li: Rise to Honor (วิดีโอเกม)  ลี่จื้อ  หวง เฟยหง  |  |
พรรคปัญจาบแห่งมาเลเซีย

พรรคปัญจาบแห่งมาเลเซีย (อังกฤษ: Punjabi Party of Malaysia) เป็นพรรคการเมืองในมาเลเซีย ก่อตั้งเมื่อ พ.ศ. 2529 เพื่อเป็นตัวแทนของขุมชนชาวมาเลเซียเชื้อสายปัญจาบ พรรคนี้ไม่ได้เป็นพันธมิตรทางการเมืองกับกลุ่มการเมืองใด ๆ แต่ได้เข้าร่วมในแนวร่วมแห่งชาติ
รางวัลทุเรียนเน่า ครั้งที่ 1

รางวัลทุเรียนเน่า ครั้งที่ 1 ประจำปี พ.ศ. 2546 โดยเว็บไซต์ www.deknang.com
รายชื่อบุคคลและภาพยนตร์ที่ได้รับการเสนอชื่อเข้าชิงรางวัลและได้รับรางวัล

รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัลคือ ชื่อที่มีดอกจัน (**) อยู่หน้ารายชื่อ
รายชื่อบุคคลและภาพยนตร์ที่ได้รับการเสนอชื่อเข้าชิงรางวัลและได้รับรางวัล > ภาพยนตร์ยอดแย่

**แมนเกินร้อย แอ้มเกินพิกัด
ช้างเพื่อนแก้ว
มหาอุตม์
จังหวัด 77
เยาวราช
ฮวงจุ้ย ฟ้า-ดิน-คน-มรณะ
รายชื่อบุคคลและภาพยนตร์ที่ได้รับการเสนอชื่อเข้าชิงรางวัลและได้รับรางวัล > ภาพยนตร์ยอดแย่กว่ายอดแย่ (โคตรแย่)

แก้วขนเหล็ก
หลบผี ผีไม่หลบ
นายขนมต้ม
คนบอผีบ้าป่าช้าแตก
**ดึก ดำ ดึ๋ย
ฅนปีมะ
รายชื่อบุคคลและภาพยนตร์ที่ได้รับการเสนอชื่อเข้าชิงรางวัลและได้รับรางวัล > ผู้กำกับภาพยนตร์ยอดแย่

กิตติพิชญ์ ธำรงวินิจฉัย (แมนเกินร้อย แอ้มเกินพิกัด)
สุทัศน์ อินทรานุปกรณ์ (แก้วขนเหล็ก)
ทองก้อน ศรีทับทิม, ปัญญา นิ่มเจริญพงศ์ (หลบผี ผีไม่หลบ)
จรัล วงศ์สัจจะ (คนบอผีบ้าป่าช้าแตก)
**เทพ โพธิ์งาม (ดึก ดำ ดึ๋ย)
โน้ต เชิญยิ้ม (ฅนปีมะ)
รายชื่อบุคคลและภาพยนตร์ที่ได้รับการเสนอชื่อเข้าชิงรางวัลและได้รับรางวัล > นักแสดงชายยอดแย่

วินัย ไกรบุตร - แก้วขนเหล็ก
ดนัย สมุทรโคจร – 191 1/2 มือปราบทราบแล้วป่วน
**สมชาย ศักดิกุล - แมนเกินร้อย แอ้มเกินพิกัด, ชื่อชอบชวนหาเรื่อง, บุปผาราตรี
ชาคริต แย้มนาม –  เยาวราช
พีท ทองเจือ - จังหวัด 77
อนันดา เอเวอริ่งแฮม – คนสั่งผี
รายชื่อบุคคลและภาพยนตร์ที่ได้รับการเสนอชื่อเข้าชิงรางวัลและได้รับรางวัล > นักแสดงหญิงยอดแย่

ศิริประภา ชุมสาย ณ อยุธยา - ความรักครั้งสุดท้าย
พินทุ์สุดา ตันไพเราะห์ - สยิว
**สิริยากร พุกกะเวส - คืนไร้เงา
ดาราวัลย์ วิไลงาม - เยาวราช
ปฏิญญา ทองศรี - สนิมสร้อย
คาร่า พอตเตอร์ - คนสั่งผี
รายชื่อบุคคลและภาพยนตร์ที่ได้รับการเสนอชื่อเข้าชิงรางวัลและได้รับรางวัล > ทีมนักแสดงยอดแย่

แก้วขนเหล็ก
**หลบผี ผีไม่หลบ
นายขนมต้ม
**คนบอผีบ้าป่าช้าแตก
คลับซ่า ปิดตำราแสบ
**ดึก ดำ ดึ๋ย
รายชื่อบุคคลและภาพยนตร์ที่ได้รับการเสนอชื่อเข้าชิงรางวัลและได้รับรางวัล > บทภาพยนตร์ยอดแย่

แมนเกินร้อย แอ้มเกินพิกัด
แก้วขนเหล็ก
หลบผี ผีไม่หลบ
นายขนมต้ม
คนบอผีบ้าป่าช้าแตก
**ดึก ดำ ดึ๋ย
รายชื่อบุคคลและภาพยนตร์ที่ได้รับการเสนอชื่อเข้าชิงรางวัลและได้รับรางวัล > ส่วนเกินยอดแย่ของภาพยนตร์

เหล่าตลกคาเฟ่ ในเรื่อง หลบผี ผีไม่หลบ / คนบอผีบ้าป่าช้าแตก / ดึก ดำ ดึ๋ย / ฅนปีมะ
"บอลลูน" ของน้องบอลลูน ในเรื่อง สยิว
เสียงแหลมๆ ของน้องหยก มกจ๊ก และ CG ไร้ค่า ในเรื่อง ช้างเพื่อนแก้ว
ดารารับเชิญ "ศิษย์บัณฑิต" ในเรื่อง ชื่อชอบชวนหาเรื่อง
ฟรานซิส ฟอร์ด คอปโปล่า กับการตัดต่อเรื่อง สุริโยไท
**ปริศนา "เป็นเอกโผล่มาทำไม" ในเรื่อง เรื่องรัก น้อยนิด มหาศาล
"กูจะเผาอนุสาวรีย์ฯ" ในเรื่อง มหาอุตม์
ลอสแอนเจลิส ในเรื่อง จังหวัด 77
พล็อต "หนังซ้อนหนัง" (อุตส่าห์คิดได้เนาะ) ในเรื่อง ดึก ดำ ดึ๋ย
เหล่าผู้กำกับหนังไทย ในเรื่อง บุปผาราตรี
"จะโม้ไปถึงไหนน่ะ" กับเรื่อง ฅนปีมะ
รายชื่อบุคคลและภาพยนตร์ที่ได้รับการเสนอชื่อเข้าชิงรางวัลและได้รับรางวัล > ชื่อภาพยนตร์ยอดแย่

แมนเกินร้อย แอ้มเกินพิกัด
ส้มแบงค์มือใหม่หัดขาย
**ว้ายบึ้ม เชียร์กระหึ่มโลก
จังหวัด 77
คนบอผีบ้าป่าช้าแตก
ดึก ดำ ดึ๋ย
พรมแดนลัตเวีย–รัสเซีย

| พรมแดนลัตเวีย–รัสเซีย |
| --- | --- |
ด่านชายแดนเทเรโฮวา มุมมองจากฝั่งลัตเวีย
ข้อมูลจำเพาะ
พรมแดนระหว่าง:  ลัตเวีย  รัสเซีย
ความยาว: 214 กิโลเมตร (133 ไมล์)
ประวัติ
มีผลตั้งแต่: 1920
พรมแดนปัจจุบัน: 27 มีนาคม ค.ศ. 2007
สนธิสัญญา: สนธิสัญญาสันติภาพลัตเวีย–โซเวียต (1920)
เครื่องหมายเขตแดนลัตเวียและรัสเซีย
พรมแดนลัตเวีย–รัสเซีย (อังกฤษ: Latvia–Russia border) เป็นพรมแดนระหว่างประเทศของสาธารณรัฐลัตเวีย (สมาชิกสหภาพยุโรป) และสหพันธรัฐรัสเซีย (เครือรัฐเอกราช) พรมแดนมีความยาว  เป็น 214 กิโลเมตร (133 ไมล์) และยังเป็นพรมแดนภายนอกของสหภาพยุโรป
ภาพรวม

ตามข้อตกลงปี ค.ศ. 2007 เกี่ยวกับพรมแดนรัฐรัสเซีย-ลัตเวีย พรมแดนของรัฐระหว่างลัตเวียและรัสเซียเริ่มจากจุดตัดของพรมแดนรัฐระหว่างลัตเวีย รัสเซียและเอสโตเนีย
ลัตเวียมีพรมแดนติดกับรัสเซียเพียงแคว้นเดียว คือ แคว้นปัสคอฟ ส่วนรัสเซียมีพรมแดนติดกับเทศบาลในลัตเวีย 3 แห่ง
เขตรักษาความปลอดภัยชายแดนของรัสเซียซึ่งจำกัดการเข้า ตั้งอยู่ตามแนวชายแดนด้านรัสเซีย ในการเดินทางเข้าเขตนี้ จำเป็นต้องมีใบอนุญาตที่ออกให้โดยหน่วยงานบริหารความปลอดภัยสหพันธ์ในท้องถิ่น (ข้อยกเว้นเพียงอย่างเดียวคือจุดผ่านแดนระหว่างประเทศ)
แหล่งข้อมูลอื่น

| ด ค กพรมแดนของประเทศรัสเซีย |
| --- | --- |
ทางบก::  อาเซอร์ไบจาน  เบลารุส  จีน  สหภาพยุโรป เอสโตเนีย  ฟินแลนด์  ลัตเวีย  ลิทัวเนีย  โปแลนด์  จอร์เจีย อับคาเซีย (พิพาท)  เซาท์ออสซีเชีย (พิพาท)  คาซัคสถาน  มองโกเลีย  เกาหลีเหนือ  นอร์เวย์  ยูเครน 
ทางทะเล::  ญี่ปุ่น  อลาสกา (สหรัฐ)
พรรคพันธมิตรสิงคโปร์

พรรคพันธมิตรสิงคโปร์ (อังกฤษ: Singapore Alliance Party) เป็นแนวร่วมของพรรคการเมืองที่เข้าร่วมการเลือกตั้งหลายครั้งในสิงคโปร์ โดยเฉพาะการเลือกตั้งในสิงคโปร์ พ.ศ. 2498 และ พ.ศ. 2506 ซึ่งได้รับการสนับสนุนจากอัมโนในท้องถิ่น ประกอบด้วยสหภาพชาวสิงคโปร์เชื้อสายมลายูและสมาคมชาวจีนมลายา ในการเลือกตั้ง พ.ศ. 2506 นโยบายของพรรคเป็นเช่นเดียวกับนโยบายของอัมโนในมาเลเซีย และเป็นพรรคฝ่ายตรงข้ามของพรรคกิจประชาชน
การเข้าร่วมในการเลือกตั้งนี้ ต่อมาได้ทำให้เกิดความขัดแย้งระหว่างพรรคกิจประชาชนกับอุมโน และทำให้เกิดข้อตกลงว่าจะไม่มีการเลือกตั้งใด ๆ อีกจนกว่าสิงคโปร์จะแยกเป็นรัฐเอกราช อย่างไรก็ตาม พรรคพันธมิตรนี้ไม่ได้รับการเลือกตั้งแม้ในเขตที่ประชากรส่วนมากเป็นชาวมลายู
พรรคพลเมืองไทย (พ.ศ. 2549)

ระวังสับสนกับ พรรคพลเมืองไทย
| พรรคพลเมืองไทย  |
| --- | --- |
หัวหน้า: พรรณบงกช จุนทะสุต
รองหัวหน้า: กษมะ จุนทะสุต
รองเลขาธิการ: พัทธยา ศรีวงศ์
เหรัญญิก: ลักษิกา จินดาวงศ์
โฆษก: นงเยาว์ เรืองสกุล
ก่อตั้ง: 12 กรกฎาคม พ.ศ. 2549
ถูกยุบ: 12 มิถุนายน พ.ศ. 2551
ที่ทำการ: ๕/๑ ซอยอารีย์สัมพันธ์ ๗ แขวงสามเสนใน เขตพญาไท กรุงเทพมหานคร
อุดมการณ์:  การเมืองและการปกครองเป็นระบอบประชาธิปไตยอันมีพระมหากษัตริย์ทรงเป็นประมุข    การอยู่ร่วมกันแบบแบ่งปันความสุขซึ่งกันและกันตามอัตภาพ โดยไม่มีการแบ่งชั้นวรรณะ    ส่งเสริมให้ประชาชนมีความรู้ ความสามารถ มีความเป็นอยู่ที่ดี มีความมั่นคงในการดำรงชีวิตอยู่ในสังคม และส่งเสริมให้มีมาตรฐานของระบบการทำงานทั้งในระบบงานของเอกชนและในหน่วยงานของรัฐทุกหน่วยงาน 
การเมืองไทย   รายชื่อพรรคการเมือง การเลือกตั้ง
พรรคพลเมืองไทย (อังกฤษ: Bhollamuangthai Party) พรรคการเมืองไทยขนาดเล็กในอดีตที่จดทะเบียนก่อตั้งพรรคเมื่อวันที่ 12 กรกฎาคม พ.ศ. 2549 เป็นลำดับที่ 12/2549 มีนาง พรรณบงกช จุนทะสุต และนาย ณัฐสุพล รัตนวิชา เป็นหัวหน้าพรรคและเลขาธิการพรรค
ในวันที่ 30 มกราคม พ.ศ. 2551 นายณัฐพลได้ยื่นหนังสือลาออกจากตำแหน่งเลขาธิการพรรคทำให้คณะกรรมการบริหารพรรคเหลือทั้งสิ้น 8 คน ต่อมาในวันที่ 12 มิถุนายน พ.ศ. 2551 พรรคพลเมืองไทยได้ถูกยุบเลิกไปตามคำสั่งนายทะเบียนพรรคการเมือง ที่ 8/2551 ภายหลังจากที่ประชุมคณะกรรมการบริหารพรรคพลเมืองไทย เมื่อวันที่ 9 มีนาคม พ.ศ. 2551 มีมติให้เลิกพรรค
พรมมิ

| พรมมิ |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Plantaginaceae
สกุล:: Bacopa
สปีชีส์:: B.  monnieri
ชื่อทวินาม
Bacopa monnieri (L.) Pennell

ชื่อพ้อง
 Bacopa monniera  Indian Pennywort (L.) Pennell  Bramia monnieri (L.) Pennell  Gratiola monnieria L.  Herpestes monnieria (L.) Kunth  Herpestis fauriei H.Lev.  Herpestis monniera  Herpestris monnieria  Lysimachia monnieri L.  Moniera cuneifolia Michx.
พรมมิ (อังกฤษ: Indian pennywort, brahmi; ชื่อวิทยาศาสตร์: Bacopa monnieri) เป็นพืชอายุหลายปี อยู่ในวงศ์เทียนเกล็ดหอย (Plantaginaceae) พบขึ้นตามริมน้ำและที่ชื้นแฉะทั่วไป
ลักษณะทางพฤกษศาสตร์

พรมมิเป็นพืชขนาดเล็ก ลำต้นเลื้อยไปตามพื้นดินที่มีความชุ่มชื้นหรือมีน้ำขัง ลำต้นเกลี้ยง อวบน้ำ ใบเป็นใบเดี่ยวรูปไข่กลับ ออกตรงข้ามกันแบบเป็นคู่ ไม่มีก้านใบ ขอบใบเรียบ ดอกเป็นดอกเดี่ยวสมบูรณ์เพศ ออกตามซอกใบ สีม่วงอ่อน กลีบเลี้ยงมี 5 กลีบ โคนติดกันเป็นรูปกรวย กลีบดอกเชื่อมติดกันเป็นหลอด ปลายแยกเป็น 5 แฉก เกสรตัวผู้มี 4 อัน รังไข่มี 2 ช่อง ผลเป็นผลแห้ง แตกได้